Moordverdagte oorlede voor verhoor kon beginLouis Venter saam met sy vermoorde vrou Meisie. Foto: LookLocal Louis Venter (61), wat beskuldig word van die moord op sy vrou en sy aangenome seun, is vroeër die week in die hospitaal oorlede. LookLocal Pretoria-Noord berig dat Venter sowat ŉ maand gelede ŉ beroerte gehad het. Hy is Saterdag in die Kalafong-hospitaal oorlede. Venter moes Vrydag weer in die hof verskyn op twee aanklagte van moord. Venter het glo op 18 Maart vanjaar sy vrou, Meisie (60), en aangenome seun, Innes (42), in die gesin se kombuis doodgeskiet na ’n argument glo tussen hulle ontstaan het. Volgens die berig sal die polisie Vrydag ŉ doodsertifikaat by die hof inhandig waarna die saak van die rol geskrap sal word. Lees meer hier.